Úradný vestník L 042 , 14/02/1998 S. 0058 - 0060



Rozhodnutie Komisie z 3. februára 1998 o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS, pokiaľ ide o systémy mechanicky upevňovaných pružných strešných vodotesných membrán (Text s významom pre EHP) (98/143/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/106/EHS z 21. decembra 1998 o aproximácii zákonov, iných právnych predpisov a správnych opatrení členských štátov týkajúcich sa stavebných výrobkov [1], doplnenú smernicou 93/68/EHS [2], a konkrétne jej článkom 13 ods. 4, keďže sa požaduje, aby Komisia podľa článku 13 ods. 4 smernice 89/106/EHS vybrala z dvoch posupov pre preukazovanie zhody výrobku "najmenej závažný postup prichádzajúci do úvahy v súlade s požiadavkami na bezpečnosť"; to znamená, že je potrebné rozhodnúť, či pre daný výrobok alebo skupinu výrobkov, je systém vnútropodnikovej kontroly, za ktorý je zodpovedný výrobca nevyhnutnou a postačujúcou podmienkou preukázania zhody alebo z dôvodov spojených s plnením kritérií uvedených v článku 13 ods. 4 je potrebný zásah schváleného certifikačného orgánu; keďže v článku 13 ods. 4 sa požaduje, že postup takto určený musí byť uvedený v mandátoch a v technických špecifikáciach; vzhľadom na to, že je preto potrebné definovať pojem výrobkov alebo skupiny výrobkov ako je použité v mandátoch a v technických špecifikáciach; keďže dva postupy uvedené v článku 13 ods. 3 sú podrobne opísané v prílohe III k smernici 89/106/EHS; keďže je preto nevyhnutné jasne stanoviť metódy, akými sa musia tieto dva postupy uplatňovať, s ohľadom na prílohu III, pre každý výrobok alebo skupinu výrobkov, pretože príloha III určuje preferenciu určitých systémov; keďže postup uvedený v článku 13 ods. 3 písm. a) odpovedá systémom stanoveným v prvej možnosti, bez priebežného dohľadu, druhej a tretej možnosti bodu ii) časti 2 prílohy III a postup, špecifikovaný v písmene b) článku 13 ods. 3 odpovedá postupom v bode i) časti 2 prílohy III, a v prvej možnosti s priebežným dohľadom bodu ii) časti 2 prílohy III; vzhľadom na to, že opatrenia uvedené v tomto rozhodnutí sú v súlade so stanoviskom Stáleho výboru pre stavebníctvo, PRIJALA TOTO ROZHODNUTIE: Článok 1 Zhoda výrobkov a skupín výrobkov stanovených v prílohe I sa musí preukazovať postupom, pri ktorom navyše k vnútropodnikovej kontrole výroby vykonávanej výrobcom, pristupuje do preukazovania zhody a dohľadu nad kontrolou výroby alebo výrobkom samotným je zapojený ešte schválený certifikačný orgán. Článok 2 Postup preukazovania zhody, ako je uvedený v prílohe II má byť uvedený v mandátoch pre pokyny pre európske technické osvedčovanie. Článok 3 Toto rozhodnutie je určené členským štátom. V Bruseli 3. februára 1998 Za Komisiu Martin Bangemann člen Komisie [1] Ú. v. ES L 40, 11.2.1989, s. 12. [2] Ú. v. ES L 220, 30.8.1993, s. 1. -------------------------------------------------- PRÍLOHA I Systémy mechanicky upevňovaných pružných strešných vodotesných membrán, vrátane systémov upevňovania, spájania a zakončovania a niekedy aj tepelnej izolácie, obmedzené na súvislé bezškárové systémy založené na pružných pásoch. -------------------------------------------------- PRÍLOHA II Skupina výrobkov: systémy mechanicky upevňovaných pružných strešných vodotesných membrán (1/1) 1. Postupy preukazovania zhody Pre výrobky, ktoré sú uvedené nižšie a pre ich použitie sa požaduje, aby ich systém atestácie špecifikovala Európska organizácia pri pokynoch pre európske technické osvedčovanie: postup 2+: Pozri prílohu III, časť 2 bod i) smernice 89/106/EHS, prvá možnosť, vrátane certifikácie vnútropodnikovej kontroly schváleným orgánom, na základe počiatočnej inšpekcie továrne a kontroly výroby ako aj hodnotenia nepretržitého dozoru a schválenia kontroly výroby. Výrobky | Použitie | Úrovne alebo triedy | Postup preukazovania zhody | Systémy mechanicky upevňovaných pružných strešných vodotesných membrán, vrátane systémov upevňovania, spájania a zakončovania a niekedy aj tepelnej izolácie, obmedzené na súvislé bezškárové systémy založené na pružných pásoch | Pre strešné izolácie proti vode | | 2+ | Špecifikácia postupov, by mala byť taká, aby mohol byť zavedený aj tam, kde sa pre určitú charakteristiku nemusí stanoviť ukazovateľ úžitkovej vlastnosti, pretože aspoň jeden členský štát nemá vôbec žiadnu právnu požiadavku na takúto charakteristiku (pozri článok 21 CPD a tam, kde je to vhodné, ustanovenie 1.2.3 interpretačných dokumentov). V takýchto prípadoch overovanie takejto charakteristiky nesmie byť výrobcovi uložené, pokiaľ si neželá hodnotenie výrobku z tohto hľadiska deklarovať. --------------------------------------------------